شه‌فه‌ق نيوز/ ئمڕوو دوشه‌ممه‌، ريكخرياگ تيرۆريستى داعش، په‌لاماره‌يليگ ئه‌را بان هيزه‌يل عراقى له‌ پاريزگاى كه‌ركوك ئه‌نجامدا.
له‌ى باوه‌ته‌و، سه‌رچه‌وه‌يگ ئه‌منى ئه‌را شه‌فه‌ق نيوز وت: چه‌كداره‌يليگ له‌ ريكخرياگ داعش په‌لامار ده‌وريه‌يگ سه‌ر وه‌ حه‌شد عه‌شايرى دانه‌ له‌ ئاوايى ئه‌لعۆن سه‌ر وه‌ ناحيه‌ى ئه‌لزاب له‌ قه‌زاى حه‌ويجه‌ له‌ كه‌ركوك و سێ كه‌س له‌تى زه‌خمدار بوينه‌.
له‌لايگ تره‌و، چه‌كداره‌يل داعش په‌لاماريگ تر له‌ ناوچه‌ى مه‌كته‌ب خالد له‌  باشوور كه‌ركوك ئه‌را بان هيزيگ له‌ پۆليس ناوه‌ندى ئه‌نجام دان و له‌تى پۆليسيگ كوشيا.
جى باسه‌، هه‌ر له‌ كه‌ركوك چه‌كداره‌يل ريكخرياگ تيرۆريستى داعش په‌لاماريگ تر له‌ ناوچه‌ى غه‌ڕه‌ ئه‌نجام دان و پۆليس ناوه‌ندى له‌تى زه‌خمدار بوێ.
